**Ministru kabineta rīkojuma projekta “Par valsts nekustamā īpašuma Klēts ielā 6, Gulbenē,** **Gulbenes novadā, pārdošanu”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē Veselības ministrijas valdījumā esošu valsts nekustamo īpašumu Klēts ielā 6, Gulbenē, Gulbenes novadā, kas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.Ministru kabineta rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamā īpašuma Klēts ielā 6, Gulbenē, Gulbenes novadā, pārdošanu” (turpmāk – rīkojuma projekts) paredz atļaut VNĪ pārdot izsolē valsts nekustamo īpašumu (nekustamā īpašuma kadastra Nr. 5001 005 0011) - zemes vienību (zemes vienības kadastra apzīmējums 5001 005 0011) 4932  m² platībā un piecas būves (būves kadastra apzīmējumi 5001 005 0011 001; 5001 005 0011 002; 5001 005 0011 003, 5001 005 0011 004, 5001 005 0011 005) - Klēts ielā 6, Gulbenē, Gulbenes novadā, kas ierakstīts zemesgrāmatā uz valsts vārda Veselības ministrijas personā Gulbenes pilsētas zemesgrāmatas nodalījumā Nr. 100000189156 (turpmāk šajā punktā – arī valsts nekustamais īpašums).Ar 2016.gada 31.marta Īpašuma nodošanas un pieņemšanas aktu valsts nekustamais īpašums tika pārņemts VNĪ pārvaldīšanā un apsaimniekošanā no SIA "Veselības aprūpes nekustamie īpašumi”.Veselības ministrija ar 2020.gada 11.marta vēstuli Nr.01-31.1/1234 lūdza VNĪ uzsākt nekustamā īpašuma Klēts ielā 6, Gulbenē, Gulbenes novadā, atsavināšanas procesu pēc tam, kad to būs atbrīvojušas Veselības ministrijas padotības iestādes: Veselības inspekcija un Slimību profilakses un kontroles centrs, kā arī Neatliekamās medicīniskās palīdzības dienests. Vēstulē Veselības ministrija informē, ka minētajām iestādēm nosūtīs vēstuli ar lūgumu atrast citas piemērotas telpas to turpmākās darbības nodrošināšanai Gulbenes pilsētā.Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. VNĪ Īpašumu izvērtēšanas komisija 2020. gada 8. aprīlī (prot. Nr. IZKPL-20/15-7) pieņēma konceptuālu lēmumu –normatīvo aktu noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma Klēts ielā 6, Gulbenē, atsavināšanu, nemainot nekustamā īpašuma valdītāju, pēc Veselības inspekcijas, Slimību profilakses un kontroles centa un Neatliekamās medicīniskās palīdzības dienesta pārvietošanas uz citām telpām.Pamatojoties uz Slimības profilakses un kontroles centra 2020.gada 25.maija vēstuli Nr.1-8.2/2020/1180 par telpu nomas līguma izbeigšanu, VNĪ telpu nomas līgumu Nr.IEN/2019/1034 ar Slimības profilakses un kontroles centru izbeidza ar 2020.gada 31.maiju un 2020.gada 2.jūnijā tika sastādīts Telpu nodošanas un pieņemšanas akts.Pamatojoties uz Neatliekamās medicīniskās palīdzības dienesta Vidzemes reģionālā centra 2020.gada 3.jūnija vēstuli Nr. 5.1-3/32 par telpu nomas līguma pirmstermiņa izbeigšanu, VNĪ Telpu nomas līgumu Nr.A-9/09 ar Neatliekamās medicīniskās palīdzības dienestu izbeidza ar 2020.gada 15.jūniju un 2020.gada 15.jūnijā tika sastādīts Telpu nodošanas un pieņemšanas akts.Pamatojoties uz Veselības inspekcijas Administratīvā nodrošinājuma nodaļas vadītāja 2020.gada 24.aprīļa e-pasta vēstuli par telpu nomas līguma izbeigšanu pirms termiņa, VNĪ nomas līgumu Nr. IEN/2019/3264 ar Veselības inspekciju izbeidza ar 2020.gada 30.aprīli un 2020.gada 30.aprīlī tika sastādīts Telpu nodošanas un pieņemšanas akts.Valsts nekustamais īpašums Klēts ielā 6, Gulbenē, Gulbenes novadā, nav iznomāts un ir atbrīvots.Ņemot vērā, ka nekustamais īpašums Klēts ielā 6, Gulbenē, Gulbenes novadā, vairs nav nepieciešams Veselības ministrijas padotības iestāžu izvietošanai, un valsts iestādes to funkciju veikšanai ir atradušas citas piemērotas telpas Gulbenes novada pašvaldības teritorijā, nekustamais īpašums var tikt atsavināts Atsavināšanas likuma noteiktajā kārtībā. Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Veselības ministrija.Valsts nekustamā īpašuma Klēts ielā 6, Gulbenē, Gulbenes novadā, raksturojums.Valsts nekustamais īpašums sastāv no zemes vienības (zemes vienības kadastra apzīmējums 5001 005 0011) 4932 m² platībā un piecām būvēm: 1. būve (būves kadastra apzīmējums 5001 005 0011 001) - poliklīnika ar 474.8 m2 platību;
2. būve (būves kadastra apzīmējums 5001 005 0011 002)- administratīva ēka ar 971.9 m2 platību;

3) būve (būves kadastra apzīmējums 5001 005 0011 003) – šķūnis ar 94.7 m2 platību;4) būve (būves kadastra apzīmējums 5001 005 0011 004) šķūnis 51.0 m2 platību;5) būve (būves kadastra apzīmējums 5001 005 0011 005) – noliktava 50.3 m2 platību.Zemes vienībai noteiktais lietošanas mērķis 0902- *ārstniecības, veselības un sociālās aprūpes iestāžu apbūve*.Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2021. ir 94948 *euro* (zemei 8349 *euro*, būvēm 86599 *euro*).Nekustamā īpašuma valsts kadastra informācijas sistēmā valsts nekustamajam īpašumam reģistrēti šādi apgrūtinājumi: - *aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās 0.00 ha platībā;**- aizsargjoslas teritorija gar pazemes elektronisko sakaru tīklu līnijām un kabeļu kanalizāciju 0.00 ha platībā*Nākamajam valsts nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.Saskaņā ar Nekustamā īpašuma valsts kadastra informācijas sistēmas datiem uz zemes vienības atrodas vēl viena būve (būves kadastra apzīmējums 5001 005 0011 006) ar nosaukumu “ēka”. Būves īpašumtiesības nav reģistrētas, kā arī būvei nav noteikti citi parametri. Likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturtā daļa noteic,ka ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968.pantam. Citas personas īpašuma tiesības uz šādām ēkām (būvēm) var iegūt, ja tiesa apmierinājusi šo personu prasību atzīt īpašuma tiesības uz attiecīgajiem objektiem.Lai netiktu aizskartas citas personas iespējamās subjektīvās tiesības izmantot pirmpirkuma tiesības uz apbūvētu valsts zemesgabalu, jo saskaņā ar Atsavināšanas likuma 44 panta ceturto daļu publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām), VNĪ ir izprasījusi no zemesgrāmatas, Valsts zemes dienesta un pašvaldības informāciju vai minētā būve nav reģistrēta kā patstāvīgs īpašuma objekts.Valsts zemes dienesta Vidzemes reģionālā nodaļa 02.10.2020. vēstulē Nr.9-0 I /9 537 33 -l/1 informē, ka Nekustamā īpašuma valsts kadastra informācijas sistēmā uz zemes vienības ar kadastra 5001 005 0011 Gulbenē, Gulbenes novadā, reģistrēta būve ar kadastra apzīmējumu 5001 005 0011 006, ar piederības statusu – piederība nav noskaidrota, jo reģionālās nodaļas rīcībā nav būves tiesisku iegūšanu vai likumīgu būvniecību apliecinošu dokumentu. Vienlaikus Vidzemes reģionālā nodaļa vēstulē informē, ka subjekts var ierosināt kadastra datu aktualizāciju Kadastra informācijas sistēmā pēc būves tiesisku iegūšanu vai likumīgu būvniecību apliecinošu dokumentu iesniegšanas. Saskaņā ar Kadastra likuma 24.pantu kadastra datu aktualizāciju būvei var ierosināt būves īpašnieks vai tiesiskais valdītājs, kā arī zemes īpašnieks, attiecībā uz būvi ar nenoskaidrotu piederību, kas atrodas uz viņa zemes.Vidzemes rajona tiesas zemesgrāmatu nodaļa ar 07.09.2020. vēstuli Nr. 1-5/4303/2020 ir apliecinājusi, ka no nekustamā īpašuma Klēts iela 6, Gulbene, Gulbenes novada lietas, ēka, ar kadastra apzīmējumu 5001 005 0011 006, zemesgrāmatu nodaļā nav reģistrēta.Gulbenes novada pašvaldība ar vēstuli Nr. GND/4.18/20/3021ir informējusi, ka ēka ar kadastra apzīmējumu 5001 005 0011 006, kas atrodas Klēts ielā 6, Gulbenē, Gulbenes novadā, nav reģistrēta pašvaldībā kā patstāvīgs īpašuma objekts.Papildus VNĪ speciālisti, veicot būves apsekošanu dabā konstatēja, ka būve ar nosaukumu “ēka” ir šķūņa (būves kadastra apzīmējums 5001 005 0011 003) daļa jeb turpinājums, kura, iespējams, ir uzbūvēta nelikumīgi. Saskaņā ar SIA "CMB" 23.02.2015. ēkas (būves) tehniskās apsekošanas aktu minētais šķūnis ir neapmierinošā tehniskā stāvoklī,Lai sakārtotu nekustamā īpašuma sastāvu, “ēku” būtu jādemontē kopā ar šķūni, ņemot vērā tā tehnisko stāvokli un abu būvju fizisku saistību. Atbilstoši VNĪ NĪ ekspertīzes daļas 17.06.2020. sagatavotajai būvju demontāžas darbu provizorisko izmaksu tāmei būvju demontāžas izmaksas sastāda 7337,10 *euro* bez PVN., kas 8 reizes pārsniedz minēto palīgēku kadastrālo vērtību (būves ar kadastra apzīmējuma 5001 005 0011 003 kadastrālā vērtība uz 01.01.2021 noteikta 916 *euro*).Lai sakārtotu nekustamā īpašuma sastāvu, veicot abu būvju rekonstrukciju un “ēkas” legalizāciju, līdz īpašuma tiesību nostiprināšanai zemesgrāmatā valstij Veselības ministrijas personā, minēto darbību veikšanai nepieciešams aptuveni pusotrs gads. Valsts nekustamā īpašuma uzturēšana un apsaimniekošana VNĪ gadā izmaksā aptuveni 6800 *euro*. Savukārt, būvju rekonstrukcijai un tiesiskā sastāvā sakārtošana izmaksas varētu pārsniegt 15 000 *euro*.Izvērtējot turpmāko rīcību ar uz zemes vienības esošo būvi (būves kadastra apzīmējums 5001 005 0011 006), VNĪ tirgus analītiķis ir secinājis, ka nekustamā īpašuma Klēts ielā, 6, Gulbenē, Gulbenes novadā, tirgus vērtības īpatsvaru sastāda pamatēkas – poliklīnika un administratīvā ēka (abu būvju kadastrālā vērtība uz 01.01.2021 sastāda 83 404 *euro*). Palīgēku esamība nekustamā īpašuma sastāvā tirgus vērtību būtiski neietekmē, tādēļ, veicot būves “ēkas” tiesiskās piederības statusa sakārtošanu, (vai nu demontāžu vai reģistrāciju zemesgrāmatā), nebūs atbilstošas pozitīvas ietekmes uz nekustamā īpašuma kopējo tirgus vērtību un netiks kompensētas ar būves tiesiskā statusa sakārtošanu saistītās izmaksas. Līdz ar to uzskatāms, ka būves reģistrācija vai demontāža konkrētajā situācijā nav saimnieciski lietderīgas darbības.Ievērojot Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, valstij nav samērīgi tērēt finanšu un administratīvos resursus, kas pārsniegtu minēto palīgēku kadastrālo vērtību, lai veiktu nepieciešamās darbības šķūņa ar būvi “ēka” demontāžai vai “ēkas” legalizācijai un nekustamā īpašuma sastāva sakārtošanai. Civillikuma 927.pants nosaka, ka īpašums ir pilnīgas varas tiesība pār lietu, t. i. tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību. Civillikuma 994.panta pirmajā daļā nostiprināts princips, ka par nekustamā īpašuma īpašnieku atzīstams tikai tas, kas par tādu ierakstīts zemesgrāmatā. Līdz ierakstīšanai zemesgrāmatās nekustama īpašuma ieguvējam pret trešajām personām nav nekādu tiesību.Ņemot vērā, ka tikai zemesgrāmatā ierakstīts īpašums piešķir īpašniekam pilnas varas tiesību pār īpašumu, tai skaitā tiesības atsavināt nekustamo īpašumu, Rīkojuma projektā netiek paredzēts, ka uz zemes vienības esošā būve (būves kadastra apzīmējums 5001 005 0011 006) ar nosaukumu “ēka” tiek atsavināta kopā ar valsts nekustamo īpašumu, kas ierakstīts zemesgrāmatā uz valsts vārda Veselības ministrijas personā.Lai sakārtotu uz zemes vienības esošās būves “ēkas” piederības jautājumu un iegūtu būves nojaukšanas tiesības, jaunais nekustamā īpašuma ieguvējs būs tiesīgs vērsties tiesā ar pieteikumu par būvju īpašuma tiesību atzīšanu zemes īpašniekam saskaņā ar likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturto daļu.Lai nākamajam nekustamā īpašuma ieguvējam nodrošinātu pilnīgu informāciju par atsavināmā nekustamā īpašuma sastāvu, informācija par pārdodamā nekustamā īpašuma tehnisko stāvokli, tai skaitā par uz zemes vienības esošo nenoskaidrotas piederības būvi “ēku” tiks iekļauta atsavināšanas izsoles noteikumos, vienlaikus norādot uz ieguvēja tiesībām normatīvos aktos noteiktajā kārtībā veikt būves piederības statusa sakārtošanu vai pēc izvēles – demontāžu.Atsavinot nekustamo īpašumu, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Rīkojuma projekts paredz nekustamo īpašumu valdītājam  – Veselības ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politiku. |
| 3. |

|  |
| --- |
| Projekta izstrādē iesaistītās institūcijas un publiskas personas kapitālsabiedrības  |

 | Projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. |

|  |
| --- |
| Atbilstības izmaksu monetārs novērtējums  |

 | Projekta tiesiskais regulējums atbilstības izmaksas nerada. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021. gads** | Turpmākie trīs gadi (tūkst.euro) |
| **2022.** | **2023.** | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2023.gadam | izmaiņas, salīdzinot ar vidējā termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar likuma “Par valsts budžetu 2021.gadam” 44.panta otro daļu, ja valsts nekustamā īpašuma atsavināšanu organizē ministrija vai cita centrālā valsts iestāde, kuras valdījumā ir attiecīgais valsts nekustamais īpašums, šā valsts nekustamā īpašuma atsavināšanas rezultātā iegūtos līdzekļus pēc atsavināšanas izdevumu atskaitīšanas ieskaita valsts budžetā. Finanšu ministram ir tiesības palielināt attiecīgajai ministrijai vai citai centrālajai valsts iestādei apropriāciju resursiem no dotācijas no vispārējiem ieņēmumiem un izdevumiem 50 procentu apmērā no valsts nekustamā īpašuma atsavināšanas rezultātā valsts budžetā ieskaitītajiem līdzekļiem. Apropriāciju palielina, ja ir pieņemts Ministru kabineta lēmums par finansējuma summu un to, kādam mērķim atsavināšanas rezultātā iegūtie līdzekļi piešķirami apropriācijas palielināšanai resursiem no dotācijas no vispārējiem ieņēmumiem un izdevumiem, un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu.Saskaņā ar likuma “Par valsts budžetu 2021.gadam” 44. panta piekto daļu, ja Atsavināšanas likumā noteiktajā kārtībā Veselības ministrijas valdījumā esošu valsts nekustamo īpašumu atsavina valsts akciju sabiedrība "Valsts nekustamie īpašumi", šā panta otrajā daļā minētā apropriācija piešķirama kapitālieguldījumiem Veselības ministrijas valdījumā esošo Veselības ministrijas iestāžu funkciju nodrošināšanai izmantoto valsts nekustamo īpašumu attīstīšanai.VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2021.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2021.gadam” 44. panta piekto daļu un pēc attiecīga Ministru kabineta lēmuma pieņemšanas un Saeimas Budžeta un finanšu (nodokļu) komisijas saskaņojuma saņemšanas, izlietojami Veselības ministrijas valdījumā esošo Veselības ministrijas iestāžu funkciju nodrošināšanai izmantoto valsts nekustamo īpašumu attīstīšanai.Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/*Tiesību aktu projekti*.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (<https://izsoles.ta.gov.lv>). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: [www.vestnesis.lv](http://www.vestnesis.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija un VNĪ  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs